b'\n_START_ARTICLE_\nGeorges Lema\xc3\xaetre\n_START_PARAGRAPH_\nSi Georges Henri Joseph \xc3\x89douard Lema\xc3\xaetre (Pranses:\xc2\xa0[\xca\x92\xc9\x94\xca\x81\xca\x92\xc9\x99 l\xc9\x99m\xc9\x9bt\xca\x81]\xc2\xa0 ( pakinggan); 17 Hulyo 1894\xc2\xa0\xe2\x80\x93 20 Hunyo 1966), na nakikilala rin bilang Abb\xc3\xa9 Lema\xc3\xaetre (literal na "Padre Lema\xc3\xaetre"), ay isang Belhikong pari, astronomo, at propesor ng pisika sa Katolikong Pamantasan ng Louvain. Siya ang unang tao na nagpanukala ng teoriya ng paglawak ng Kalawakan, na malawakang idinidikit kay Edwin Hubble. Siya rin ang unang tao na humango sa nakikilala sa ngayon bilang Batas ni Hubble at gumawa ng unang estimasyon o pagtatantiya ng tinatawag na sa kasalukuyan bilang konstanteng Hubble, na inilathala niya noong 1927, dalawang taon bago lumitaw ang artikulo ni Hubble. Ipinanukala rin ni Lema\xc3\xaetre ang naging nakikilala bilang teoriya ng Malaking Pagsabog ng pinagmulan ng Sansinukob, na tinawag niyang "hipotesis ng kauna-unahang atomo".'